বোধগম্য কারণেই মিশরের জনগণের মাঝে এখন পুলিশ ও সামরিক বাহিনীর বিরুদ্ধে প্রচন্ড ক্ষোভ। তাদের বিরুদ্ধে দেশের নানা স্থানে এখন প্রতিবাদ মিছিলও বের হচ্ছে। সিনা উপত্যাকাতে হামলার হয়েছে পুলিশের উপর,সেখানে নিহত হয়েছে ৪ জন পুলিশ। নিহত হয়েছে একজন্ কপটিক খৃষ্টান পাদ্রী। জনগণ হাতের কাছে যা পাচ্ছে তা নিয়েই ঝাঁপিয়ে পড়ছে। তাছাড়া মিশরে রাজনৈতীক বিভক্তি ও সহিংসতা কোন নতুন ঘটনা নয়। নির্বাচনের পথটি ব্যর্থ করে দেয়ার ফলে এখন গুরুত্ব পেয়েছে রাজপথের মিছিল। মিশরের রাজনীতি এখন তাই আর প্রেসিডেন্ট ভবন, পার্লামেন্ট বা রাজনৈতীক দলের দফতরে নাই,তা এখন রাজপথে নেমে এসেছে।সেটি যেমন মুরসীর সমর্থকগণ বুঝেন,তেমনি মুরসীর বিরোধীরাও বুঝেন।তাই লক্ষ লক্ষ মানুষ এখন রাজপথে। রাজনীতির চুড়ান্ত লড়াইটি রাজপথেই হবে। এসব মিছিলে যোগ দেয়ার মাঝেই সেক্যুলারিস্টদের যেমন রাজনীতিতে বেঁচে থাকার বিষয়। তেমনি ইসলামপন্থিদের কাছে এটি পবিত্র জিহাদ। তারা জানে এ জিহাদে হেরে গেলে শুধু পরাজয় নয়,রাজনৈতীক ভাবে নির্মূল হতে হবে। ফলে লড়াই ছাড়া তাদের সামনে কোন বিকল্প পথও নাই।